„ Rannsóknarlögreglumaður “ Samherja leitaði allra leiða til að minnka skattgreiðslur í Namibíu Forsvarsmenn Samherja í Namibíu , meðal annars Jón Óttar Ólafsson „ rannsóknarlögreglumaður “ , leituðu allra leiða til að lækka skattgreiðslur . Samherji þurfti að bregðast við nýjum lögum um tekjuskatt í Namibíu en sjómenn fyrirtækisins höfðu þá lent í vandræðum gagnvart skattinum vegna þess að launin voru greidd út ósköttuð í gegnum skattaskjól . Gaf út glæpasöguJón Óttar Ólafsson starfaði hjá sérstökum saksóknara og gaf út glæpasöguna Hlustað árið 2013 áður en hann hóf störf hjá Samherja í Namibíu . Mynd : Pjetur / Fréttablaðið Jón Óttar Ólafsson , fyrrverandi starfsmaður sérstaks saksóknara , var að sögn Samherja sendur til Namibíu sem „ rannsóknarlögreglumaður “ til að rannsaka störf Jóhannesar Stefánssonar hjá útgerð Samherja í landinu . Samherji sagði í fréttatilkynningu í síðustu viku , í aðdraganda birtingar uppýsinga úr Samherjaskjölunum hjá Wikileaks , Kveik , Stundinni og Al Jazeera , að útgerðarfyrirtækið hefði grunað Jóhannes um græsku í starfi og að Jón Óttar hefði átt að gaumgæfa þann grun . Samherjaskjölin sýna hins vegar að starf Jóns Óttars snerist um annað og miklu meira meira en bara þetta . Í gögnunum er að finna fjölmarga tölvupósta frá Jóni Óttari þar sem hann ræðir um rekstur útgerðar Samherja í landinu , meðal annars skattgreiðslur og hvernig hægt sé að lágmarka þær eins mikið og mögulegt er . Tekið skal fram að ekki er ólöglegt að reyna að greiða eins lítinn skatt og mögulegt ... Gert var ráð fyrir mútugreiðslum sem „ öðrum kostnaði “ í rekstraráætlunum . Hann benti á tvískinnunginn í því að Íslendingar væru nú orðnir úthafsveiðiþjóð .